Document ID: /roh_data/filtered/fineweb-2-filterrobots_roh.jsonl.gz/17622

ord la Gasetta Romontscha nr. 5 dils 30-1-1902
La viafier retica, Tavau-Cuera-Tusaun, para de prosperar e saver selegrar |d’ in bi avegnir. II cantun Grischun, ch’ ha per quella scret ora per l’emprema seria in emprest de 12 milliuns, gauda bien criedi, essend ch’ei gliei vegniu offeriu ad el buca mo ils domondai 12 milliuns, mo bein il du- bel, 24 milliuns. Aschia eis ei buca de ses- mervigliar, sehe 1’ Engiadinasut instanziescha de menar ina lingia laterala naven da Be- vers tochen Schuls. Quella nova interpresa ha era dau curascha ad in Sursilvan de ventilar el Bündner Tagblatt la damonda, schebein in savessi buc era patertgar de prolunghir cul temps la lingia Rehanau-Glion cun construir la lingia Glion-Muster. Nus selegrein de survegnir la viafier tochen Glion, el centrum della Surselva e cuin bugien a nossa capitala sursilvana l‘honur ed igl avantatg d’ ina staziun testala (Koptstation) e de saver restar en quella dominonta posiziun in diember d’ onns.
Mo sche las aczias, che las vischnauncas sursilvanas han stoviu prender dalla viafier retica datan ina raschuneivla rendita per pagar il tscheins de lur deivet viaferil, sche astga la Surselva aulta schon patertgar de plaunsiu instradar ina continuaziun della lingia Rehanau-Glion e quei ton pli, che quella construcziun porscha bia meins difficultats e garegia bia meins quosts, che la lingia Rehanau-Glion.
Cun buna raschun fa il correspondent dil Tagblatt attents, che la frequenza ded jasters ella Surselva ed il transport de rauba creschi leu onn per onn. Per la construcziun dils recommondai tötgs dirs fussi la prolongaziun della viafier de grondissim avantatg, la cara vetgira dils ziegels stermenti giu de far tètgs cun quei garantiu material.
Nus figiein lur’ aunc attents sigl export dil tschercau crapp scalegl, pil qual il renomau defunct geolog Linth-Escher ha gia avon decenis profetisau in grond avegnir inaga che la viafier arrivi tochen Mustér. In vegl proverbi romontsch scheva: „cun crappa e lena selai ei buca pagar deivets,“ mo il temps ei semidaus e cun crappa e lena selai far bunas fatschentas.
La Neue Bündner Zeitung ei setenida si sur las sanguinicas speronzas dil menzionau correspondent dil Tagblatt; po esser, ch’ el ei en enqual comparaziun cull’ Engiadina ius stagn lunsch, mo in dei mo buc emblidar, che la Surselva ei en sias prestaziuns per la viafier retica tuttavia buca stada anavos alla reha Engiadina. Quella ha straduns alpins, che vegnan teni aviert glentir unviern sin quen cantonal, fertont che la Surselva ha 8 —9 meins nagina comunicaziun postala sulla Alpsu e Lucmagn.
Gliei tuttavia buca malfatg, sch’ ils Sur- silvans seregeglian e fan empau canera. Ual perquei munglava la Bündner Zeitung nuota enviar anavos schi garmadiamein il correspondent sursilvan dil Tagblatt.